Kære Kirsten Weber og Tine Olsen 

Status er, at jeg efter over to måneders ansættelse fortsat ikke får udbetalt min retmæssige 
løn. Som jeg har forstået det, er det dig, Tine Olsen, der repræsenterer den part, nemlig 
arbejdsgiver, der er eneansvarlig for førnævnte. Er dette forkert, bedes du korrigere mig. 

Endvidere foreligger der endnu ikke en gyldig ansættelseskontrakt. Jeg har fået tilsendt et 
udkast fra Universitetet (sagsnr. 140981-1287) til underskrivelse, men af følgende årsager 
har jeg ikke underskrevet og returneret inden for tidsfristen: 1. 1 har udregnet min anciennitet 
forkert, resulterende i lavere løn end berettet til. 2. 1 har sendt en kopi af kontrakten til 
"Institut for Neurovidenskab og Farmakologi..", "...Albert Janik", "Lægernes Pensionskasse". 3. 
Jeg har intet hørt fra Albert om dette udkast, og da jeg kontakter YL oplyses jeg om, at han er 
taget på ferie og først er tilbage efter kontraktens udløbsfrist. Albert har informeret mig om, 
at han skulle vurdere og blåstemple en ansættelseskontrakt, før jeg skulle tage stilling til 
accept af denne, og først herefter underskrive og returnere. Desværre har Albert ikke 
informeret mig om, at han er taget på ferie, således jeg kunne rette henvendelse til en anden 
sagsbehandler fra YL, der kunne godkende udkastet. 

Desuden blev jeg forleden kontaktet af en administrativ medarbejder, der indtalte en besked 
på min tlf. svarer om, at det lønbeløb I havde indsat var forkert og i virkeligheden skulle have 
været givet til en anden (!). Jeg kunne ikke få kontakt til vedkommende da mit arbejde tillod 
det. 

Jeg har fulgt mine forpligtelser til punkt og prikke, og alligevel har jeg været udsat for så 
mange fejl fra Tine Olsen og dem hun repræsenterer, at jeg aldrig har oplevet noget lignende. 
Jeg er faktisk målløs over sagsbehandlingens ringe karakter. 

Jeg hører stort set ikke noget fra hverken Instituttet eller YL, så jeg aner ikke hvad der nu sker 
(eller mere sandsynligt, ikke sker) i sagen. MEN: 

1. Jeg skal have en korrekt ansættelseskontrakt. 

2. YL skal have en udgave af selvsamme kontrakt. 

3. YL blåstempler kontrakten og herefter underskriver jeg og indsender. 

4. Jeg skal have en korrekt grundløn med de fastlagte tillæg etc. 

5. Da I har lagt op til en lønforhandling og da jeg har brugt en del tid i denne forbindelse, 
skal dette punkt afklares og det skal fremgå skriftligt, om forhandlingen har bevirket 
en lønstigning. 

6. Jeg skal anmode YL om, at Kirsten Weber overtager sagsbehandlingen. 

7. Al kommunikation fra Instituttet vedr. denne sag skal være skriftlig (e-mail) og også 
sendes til Kirsten Weber. 

Jeg skal bede om, at denne sag bliver taget seriøst og at der kommer orden i tingene hurtigst 
muligt, hvilket er i alles interesse. 

Med venlig hilsen 


Kjeld Andersen 




